Eva Green

Tidlig liv

Eva Green ble født i Paris i Frankrike 5. juli 1980, og var datter av den fransk-algeriske skuespillerinnen Marlène Jobert og den svenske tannlegen Walter Green. Green har en toegget tvillingsøster som heter Joy og som ble født to minutter før henne. Green har beskrevet familien sin som «bourgeois» som er en slags øvre middelklasse. I tillegg har hun fortalt at hun er forskjellig fra søsteren sin. Green er en naturlig blondine og farget håret sitt svart i tenårene fordi at hun syntes det kledde henne bedre.
Green tilbragte store deler av oppveksten sin i Frankrike, men tilbragte også deler av den i Ramsgate, London og Irland. Skolen hun gikk på var engelskspråklig. Green har fortalt at hun var en stille elev, og utviklet en interesse for egyptologi da hun besøkte Louvre som 7 år gammel. Hun begynte å bli interessert i skuespill da hun så Isabelle Adjani i The Story of Adele H. da hun var 14 år gammel. Moren hennes Jobert var beskymret i begynnelsen og var usikker på hvordan den sensitive datteren hennes ville kunne håndtere en skuespillerkarriere. I senere tid støttet hun datterens ønske.

Personlig liv

Green anser seg som en nerd. Hun har sagt: «Folk oppfatter meg som kald når de først møter meg. Jeg pleier å holde meg på avstand og jeg tror at det er grunnen til at jeg ble interessert i skuespill. Det gjordet slik at jeg kunne gå med en maske». Hun flyttet til Primrose Hill, London i midten av 2005, Hun foretrekker den «landsby-lignende» atmosfæren i nabolaget i London. Hun bor alene, og refererer humoristisk til sin borderterrier, Griffin, som sin «ektemann». Hun har derimot hatt en romantisk relasjon med skuespilleren Marton Csokas, som hun traff mens hun filmet Kingdom of Heaven. Green mener selv at hun er en internasjonal skuespillerinne. Hun kan snakke både fransk og engelsk flytende, og holder på å lære seg japansk. Hun arbeider også med å perfeksjonere sin amerikanske aksent.

Tidlig karriere

17 år gammel begynte Green ved Eva St. Paul Drama School i Paris for tre års studier, før hun tilbragte ti uker ved Webber Douglas Academy of Dramatic Art i London. Green har sagt at da hun gikk på dramaskolen valgte hun alltid å spille ondskapsfulle roller siden det var en god måte å takle følelsene sine på. Green gikk på Tisch School of the Arts i New York City, før hun returnerte til Paris og spilte teater. Hun ble nominert til en Molière-pris for skuespillet sitt i stykket Jalousie en Trois Fax.

Første filmroller

Regissør Bernardo Bertolucci oppdaget Green i 2002 og beskrev henne som vakker. Hun aksepterte tilbudet hans om å spille i filmen The Dreamers (2003), tross av protester fra foreldrene hennes på grunn av Maria Schneiders negative opplevelser etter å ha spilt i Bertoluccis Last Tango in Paris. Green var med i flere lange nakenscener i filmen, noe hun følte seg komfortabel med på settet selv om hun var flau da familien hennes så filmen. I tillegg til å spille i filmen, ble Green med på å skrive manus. Skuespillet hennes mottok god kritikk, med noen kritikere som sammenlignet henne med Liv Tyler. Green var overrasket over at et minutt av filmen ble kuttet, før den ble sluppet i USA. Etter hendelsen sa hun: «De reagerer ikke selv om det er veldig mye vold i både gatene og på film. Tross av det virker det som de blir skremt av sex».  Green spilte deretter i Arsène Lupin (2004) og hadde en lettere rolle som hun syntes var kjekt å spille i, selv om hun foretrakk tyngre og mer komplekse roller.

«Korstog»

Det var rollen hennes i The Dreamers som overbeviste Ridley Scott til å la Green spille i filmen Kingdom of Heaven i 2005, en film om korsfarerene, der hun spilte Sibylla av Jerusalem. Green ble ansatt bare seks uker før de første innspillingene begynte. Green syntes det var spennende og stressende å plutselig delta sent i filmproduksjonen. Til hennes skuffelse, ble mye av scenene hun spilte i kuttet i den første versjonen av fimen. Stephanie Zacharek fra Salon.com skrøt av Greens skuespiller presentasjon og mente at hun håndterte utfordringene knyttet til rollen bra, mens Nev Pierce fra BBC kalte karakteren hennes for «haltende». Green ble fornøyd da historien til karakteren hun spilte ble vist frem i en annen versjon av filmen. Total Film mente at de nye scenene forklarte tidligere ubesvarte spørsmål i handlingen på en god måte.

James Bond-pike

Green fikk rollen som Vesper Lynd i James Bond-filmen Casino Royale på kort varsel på samme måte som i Kingdom of Heaven. Hun ble kontaktet i midten av 2005, men avslo rollen da. Den første innspillingen var allerede begynt, og regissør Martin Campbell bemerket at det å besette rollen var vanskelig fordi at manuset ikke var ferdig og de hadde ikke funnet en skuespiller med det riktige utseende. Campbell så Greens rolletolkning i «director's cut» versjonen av Kingdom of Heaven og Green ble kontaktet igjen. Da hun leste manuset fant hun ut at Vesper-rollen hadde en dypere bakhistorie enn andre Bond-jenter. Greens skuespill ble vel mottatt av kritikerne. Entertainment Weekly rangerte henne som den fjerde beste Bond-jente og IGN sa at hun var den beste femme fatale. Hun vant BAFTA-prisen Rising Star Award og en Empire-pris for skuespillet sitt. Begge prisene ble stemt frem av det britiske publikumet.

Senere roller

Green spilte heksen Serafina Pekkala i film-versjonen av Det gylne kompasset (2007), og vil også være med i de to fortsettende filmene i trilogien hvis hun ønsker det. Hun håpte også at de religiøse temaene i boken ville bli beholdt, men alle referanser til katolisismen ble fjernet fra filmen på grunn av hensyn til det religiøse publikummet.
Green neste rolle var i Franklyn, i rollen som Emilia, en schizofren kvinne. En personlighet som hun viser er av en plaget kunstner (som hun sammenligner med de levende personene Sophie Calle og Tracey Emin) og Green beskriver den andre personligheten som «full av liv, tullete og god sans for humor».  Hun spilte også en rolle i filmen Cracks som hadde premiere i 2009.
Hun har også uttrykt ønske om å returnere tilbake til teateret og har ingen planer om å arbeide i Hollywood fordi at hun mener at det er vanskelig å finne et godt manus der.

Modellkarriere

I tillegg til sin skuespillerkarriere har Green vært modeill for Breil, Emporio Armani, Lancôme, Heineken, og Christian Dior SAs «Midnight Poison» parfyme, i en reklamefilm reggissert av Wong Kar-wai.